Acer granatense

Acer granatense er en lønneart. Den står nært italialønn (Acer opalus) og regnes ofte som en underart eller varietet av den.

Den er et lite, løvfellende tre eller busk og blir 10–12 m høy. Bladene er læraktige, 2,5–8 cm lange og 2,5–9,5 cm brede med 5 fliker som er innskåret halve bladet eller mer. Undersiden er håret, spesielt langs nervene. Bladranden er uregelmessig tannet. Blomstene er som hos italialønn. Fruktene er glatte, 2–3,5 cm lange samaraer som sitter parvis i 40–90° vinkel.

Acer granatense vokser sammen med steineik, pyreneereik og furu i fjellområder 190–2000 moh. Den forekommer i østlige og sørlige Spania, i Riffjellene i nordlige Marokko og på Balearene.

Litteratur

Eksterne lenker 

 

Lønneslekten
Takson navngitt av Pierre Edmond Boissier